Zagreb, 02. svibnja 2022.

**Uputa za postupak predaje i obrane diplomskog rada u akademskoj**

**godini 2021./2022.**

Postupak predaje diplomskog rada odvijat će se elektroničkim putem na dolje opisani način.

1. Na adresu referada@sfzg.hr student šalje diplomski rad u PDF formatu. Cijeli diplomski rad, uključujući uvodne stranice mora biti jedan jedini PDF dokument. Uz rad je potrebno priložiti:
   * skeniranu potpisanu izjavu mentora da je rad spreman za predaju povjerenstvu (u PDF formatu),
   * skenirani potpisani obrazac lektora za hrvatski jezik (u PDF formatu) i
   * skenirani potpisani obrazac lektora za engleski jezik (u PDF formatu).
   * potpisano i popunjeno Izvješće o provedenoj provjeri izvornosti studentskog rada (scan)

Svi obrasci su dostupni na: <https://www.sfzg.unizg.hr/integrirani_studij/diplomski_rad>.

Sve zajedno student šalje pet dokumenta.

1. Služba za studije i trajno obrazovanje u suradnji sa Povjerenstvom za diplomske radove rad šalje na pregled recenzentu e-poštom koji daje svoje mišljenje o diplomskom radu i predlaže možebitne izmjene na propisanom recenzentskom obrascu.

Recenzentski obrazac je dostupan na adresi: <https://www.sfzg.unizg.hr/integrirani_studij/diplomski_rad>. Ispunjeni recenzentski obrazac, recenzent šalje na: referada@sfzg.hr.

1. Služba za studije i trajno obrazovanje u suradnji sa Povjerenstvom za diplomske radove povratno e-poštom kontaktira studenta vezano uz izmjene u diplomskom radu koje je predložio recenzent, te dogovara obranu diplomskog rada.

Potreban broj tiskanih primjeraka student donosi na obranu diplomskog rada.

1. Obrana diplomskog rada je javna.

Tijekom boravka u prostorijama Stomatološkog fakulteta Sveučilišta u Zagrebu treba primjenjivati sve važeće epidemiološke mjere.

Sve dodatne obavijesti i svi obrasci u vezi diplomskog rada dostupni su na adresi:

<https://www.sfzg.unizg.hr/integrirani_studij/diplomski_rad>

Prodekan za nastavu i studente

Izv. prof. dr. sc. Marin Vodanović